এই গল্প রুপোলি পর্দাতে দেখতেই বেশি অভ্যস্ত আমরা। কিন্তু এবার বাস্তবেও এমনটা ঘটল। পেশায় ট্যাক্সিচালক দিল্লির এক যুবক বছর কয়েক আগে বন্ধুদের সঙ্গে যৌন পল্লিতে গিয়েছিলেন। সেখানেই দেখা পান তাঁর ‘মনের মানুষ’-এর। কিন্তু প্রেমে পড়লেই তো হল না, সেটাকে পরিণতিও দেওয়া দরকার।
প্রথমবার যাওয়ার পর তাই ওই যুবতীর টানেই তিনি ঘনঘন যাতায়াত শুরু করেন। বলাই বাহুল্য, ওদিক থেকেও ইতিবাচক সংকেত পেয়েছিলেন তিনি। কিন্তু দু’জনের জগৎ সম্পূর্ণ আলাদা হওয়ার কারণে এই সম্পর্কের ভবিষ্যৎ নিয়ে চিন্তিত ছিলেন দু’জনেই।
যুবক মনে মনে প্রতিজ্ঞা করেন যদি বিয়ে করতেই হয়, ওই তরুণীকেই তিনি করবেন। আর অন্ধকার জগৎ থেকে আলোয় এনেই বিয়ে করবেন। এক সর্বভারতীয় সংবাদমাধ্যমে প্রকাশিত খবর অনুযায়ী অবশেষে বছর দুয়েকের চেষ্টার পর সেই স্বপ্ন সফল হতে চলেছে যুবকের।

এই বিষয়ে অন্যান্য খবর

রাস্তায় অপেক্ষায় ‘তরুণী’! চকোলেট, গোলাপ নিয়ে এসেও ফেঁসে গেল প্রেমিক, দেখুন ভিডিও


জানা গিয়েছে, ওই যুবক তাঁর প্রেমিকাকে নিয়ে ওই অন্ধকার জগৎ থেকে চিরকালের মতো পালিয়ে যাওয়াই স্থির করেছিলেন। কিন্তু বেশ কিছু কারণের জন্য কিছুতেই সেটা সম্ভব হচ্ছিল না। উপায়ন্তর না দেখে তিনি দিল্লি মহিলা কমিশনের দ্বারস্থ হন। এবং তাদের সহায়তায় শেষমেশ ওই যুবতীকে যৌন পল্লির বেড়াজাল থেকে উদ্ধার করে আনা হয়েছে। যুবতী জানিয়েছেন, নেপালে ভূমিকম্পের পর চাকরির সন্ধানে তিনি ভারতে এসেছিলেন। তার পর দালালের খপ্পরে পড়ে শেষে যৌন পল্লিতে এসে ওঠেন তিনি।